Odgovori

Napomena: Kod nekih pitanja mogućnosti točnih odgovora su višestruke budući da se radi o interpretaciji izvora. U slučaju nedoumica, treba se voditi i kontekstom učeničkog odgovora i uvažiti one koji su u skladu ili na tragu ponuđenih interpretacija.

**1.**  Odgovor: a) osmanlijsko osvajanje poluotoka Peloponeza i Krete (1 bod)

(Meridijani 18, Školska knjiga 23)

**2.**  Odgovori: a) Odgovori trebaju uključivati nešto od sljedećeg ili u sličnom kontekstu: poznavanje uvođenja Edikta o vjerskoj toleranciji Josipa II. kojim je dozvoljeno i nekatolicima posjedovanje zemlje, rad u državnoj službi, uključivanje u cehove, bavljenje trgovinom. (2 boda ukupno, po 1 bod za svaku promjenu)

b) Odgovori trebaju uključivati nešto od sljedećeg ili u sličnom kontekstu: Promjene u etničkoj i vjerskoj strukturi stanovništva (doseljenje Židova i protestanata), promjene društvene strukture doseljenjem trgovaca i obrtnika. (2 boda ukupno, po 1 bod za svaku promjenu)

Profil 43- 45

**3**. Odgovor b) Skupština državnih staleža 1 bod ŠK 65 -68

**4.** Odgovor 1.Ugarsko primorje 1 bod Profil str 42 ŠK 33

2. Zadar 1 bod Alfa 77

3. Mir u Srijemskim Karlovcima (1 bod) 1699.g. (1 bod) ukupno 2 boda, ŠK 23, Meridijani 29

**5.** Odgovori: 1. Bečki kongres 1 bod

2. autor prvog izvora zagovornik je političkih promjena/liberalizma i nacionalizma, a Metternich restauracije/legitimiteta/starog poretka/konzervativizma 2 boda (za interpretaciju svakog izvora po 1 bod, ukupno 2 boda) Profil 34-35

**6**. Točni odgovori: a) Krajišnici su raspolagali zemljom dok su vršili obvezu vojne službe. 1 bod

e) Kantonskim sustavom iz 1787. godine usuglašene su vojne i poljoprivredne obveze krajišnika. 1 bod

Profil 47-49, ŠK 40

**7.** Odgovor: 1. Luj Filip/Louis Phillipe /Louis Phillip 1 bod

2. građani različitih socijalnih kategorija prikazani su u različitoj odjeći i različita izgleda prema kojoj se mogu prepoznati npr. bogati građanin, siromašni, radnik, šegrt/dječak, odnosno različita zanimanja i statusa u društvu. Za navedena dva primjera ili nešto u istom kontekstu 2 boda (po 1 bod za svaki primjer, ukupno 2 bod)

3. revolucija prikazana kao spontani napad naoružane mase (oružje, ranjeni i mrtvi, u pozadini Bastilla), sloboda prikazana u liku djevojke sa simbolima revolucije (trobojnica/frigijska kapa) i sličan kontekst odgovora. Za 1 bod potrebno opisati kako je prikazana revolucija, a drugi bod kako je prikazana sloboda, ukupno 2 boda.

Alfa 83, Profil 140, Meridijani 80

**8.** Odgovor: b) Čile, Argentina, Peru 1 bod Meridijani 74-76

**9.** Odgovor a) mir u Schönbrunnu 1809. 1 bod

Alfa 79 , Profil 141, Meridijani 70, ŠK 120

**10.**  Odgovor: c) službeno zapisivanje nekretnina na zemljišnim česticama 1 bod ŠK str 34

**11.**  Odgovor: 1. formirano Nizozemsko kraljevstvo spajanjem Belgije s Nizozemskom/može i spajanje Belgije s nekadašnjom Batavskom Republikom /i sličan kontekst odgovora koji upućuje na stvaranje Nizozemskog kraljevstva spajanjem Belgije i Nizozemske 1 bod

2. sve što uključuje: obnova ravnoteže snaga /formiranje Svete alijanse/ spriječiti revolucije/ spriječiti osvajačke planove europskih država/ obnova starog režima / načelo legitimiteta/ vraćanje Bourbona na prijestolje i odgovori koji se odnose na isti kontekst. Za navedena dva primjera 2 boda (po 1 bod za svaki primjer, ukupno 2 boda)

Meridijani 72, ŠK 77

**12.** Odgovor: a) Osmansko Carstvo priznaje ograničenu autonomiju Grčke 1 bod Meridijani 78-79

**13.** Odgovori: 1. solidarnost s revolucionarnim idejama drugih Naroda i ideja slobode od progona vlasti i sličan kontekst ukupno 2 boda za dvije različite vrijednosti (po 1 bod za svaku vrijednost)

2. stvaranje zaštitnog kordona na granicama Francuske u obrani revolucije, preventivni rat kako bi obranili revoluciju od strane intervencije i slični konteksti odgovora ukupno 2 boda za dva razloga (po 1 bod za svaki razlog)

Meridijani 64, ŠK 68-69, Alfa 57

**14.** Točni odgovori a) osnovano Hrvatsko kraljevsko vijeće 1 bod

d) uvedene general komande, pukovnije, bataljuni i satnije u Vojnoj krajini 1 bod Profil 42-45, Alfa 31-37, Meridijani 30-34

**15.** Odgovor 1. d) otpor plemstva nametnutim naglim promjenama 1 bod 2. Josip II. Habsburg/Josip II./Josip II. Habsburški, 1 bod Profil 45

**16.**  Odgovori: Na mjesto pod I. upisati slovo d) bitka kod Blenheima 1704. g., 1 bod ŠK 10

Na mjesto II. slovo e) bitka kod Lexingtona 1775. g., 1 bod ŠK 55, Meridijani 66, ŠK 24, ŠK, 24

**17.**  Odgovor a) Hrvatski liječnik koji je organizirao obrazovanje primalja i autor prvih zdravstvenih knjiga za puk. 1 bod Alfa 34

**18.** Odgovori: 1. Prvi izvor prikazuje oduševljen doček Jelačića u Beču nakon poraza revolucije u Mađarskoj, prikazani su pripadnici plemstva, a drugi izvor govori kako mađarska povijest negativno ocjenjuje Jelačića i sličan kontekst odgovora (po 1 bod za opis svakog izvora, ukupno 2 boda)

2. Događaj je prikazan iz dvije različite perspektive, pripadnika plemstva koji podržavaju Jelačića u prvoj i mađarskih nacionalnih interesa koji ne podržavaju Jelačića u drugoj perspektivi i sličan kontekst odgovora. Za svaku objašnjenu perspektivu po 1 bod. (ukupno 2 boda)

**19.** Odgovori: 1. a) prednost: u memoarima opisana su politička, gospodarska i društvena obilježja iz perspektive neposrednog sudionika događaja / mogućnost rekonstrukcije zbivanja iz prošlosti (i sličan kontekst koji upućuje na mogućnost korištenja memoara u povijesnoj znanosti) 1 bod

b) slabost- subjektivnost u interpretaciji događaja, pisano je s nekim ciljem, u kasnijoj dobi, prema sjećanju. 1 bod

2. Hrvatsko kraljevsko vijeće, (1 bod), prva moderna hrvatska vlada/prva hrvatska vlada (1 bod) 3. protivnik promjena /protivi se/protivi se rastu broja činovničkog plemstva 1 bod

Alfa str.32, Meridijani str.30

**20.** Odgovori : 1. spriječiti strah europskih monarhija od promjena odredbi Bečkog kongresa/spriječiti antifrancusku koaliciju/umiriti europske monarhe kako se neće ponoviti događaji iz 1792. godine kada je francuska revolucionarna vojska širila revolucionarne ideje i osvajala europske zemlje. Priznati i sličan kontekst odgovora. (1 bod)

2. na vlast dolazi Luj Napoleon/Louis Napoleon (III.)/Napoleon III./ obnova carstva u Francuskoj (1 bod)

Profil 146

**21.** Odgovori: 1. Deklaracija o neovisnosti/Deklaracija neovisnosti/ neovisnost SAD-a / Deklaracija nezavisnosti 1 bod Alfa 106

2. narodni suverenitet/suverenitet naroda/ suverenitet 1 bod Profil 17

**22.** Točni odgovori su: 22.1 5. zahtjev (jer je to Rousseauov suverenitet naroda – dovoljno je da učenik samo napiše broj 5. 1 bod

i 12. zahtjev (jer je to Voltaireovo prirodno pravo- dovoljno je da učenik napiše samo broj 12) 1 bod (ukupno 2 boda za oba ispravno navedena zahtjeva) ŠK 44

22.2. Narodna stranka (1 bod), 1848. godine (1 bod) , ukupno 2 boda ŠK 119

**23.** Odgovori: 1. kupovinom 1 bod

2. useljavanje velikog broja doseljenika ili pojačana migracija ili doseljavanje velikog broja ljudi, intenzivna migracija i sličan kontekst 1 bod

3. izraz Manifest Destiny odražava stav u politici SAD 19. st. o predodređenosti SAD-a za širenje/osvajanje sjevernoameričkog kontinenta/ i odgovori u sličnom kontekstu 1 bod

ŠK 59, Alfa 108

**24.** Odgovori: 1. mitska bića s krilima/ trublje/ i sličan kontekst 1 bod

2. Josip II. prihvaćen od Pruske za njemačkog cara i sličan kontekst 1 bod ŠK 20

**25.** Odgovor: 1. odrediti/definirati /regulirati politički i društveni položaj žene/ prava žena / obveze žena/ priznati odgovore u sličnom kontekstu 1 bod

2. politička/društvena jednakost bez obzira na spolnu pripadnost i sličan kontekst 1 bod

3. podređenost žene muškarcu 1 bod